**Focke-Wulf Ta 154 *Moskito*** („Komár") bola nemecká nočná dvojmotorová stíhačka navrhnutá Kurtom Tankom a vyrábaná firmou Focke-Wulf na konci druhej svetovej vojny. Bolo postavených len niekoľko kusov a ich výkony sa ukázali ako menej oslňujúce než tie, ktoré dosahoval prototyp.

Vznik a vývoj
-------------

Tím Kurta Tanka vo firme Focke-Wulf už nejaký čas pracoval na rýchlom útočnom bombardéri, s názvom Ta 211, ktorý mal niesť vylepšený motor Jumo 211R. Stroj bol dvojmotorový hornoplošník a veľmi sa podobal na americký Grumman F7F Tigercat. Bol postavený najmä z leteckej preglejky, zlepenej fenolovou živicou nazývanou Tego-film. Jediným miestom kde bol použitý kov vo väčšej miere bol pretlakový kokpit. 

Názov projektu bol zmenený na „zadanie číslo 8-154" odkiaľ pochádza aj názov Ta 154, keď sa ukázalo, že najvhodnejším motorom pre lietadlo bude silnejší motor Jumo 213, pretože Junkers nemohol dodať Jumo 211R načas, v dôsledku technických a výrobných problémov. Ta 154 bolo pridelené meno „Moskito" ako druh odlíšenia od stroja de Havilland Mosquito RAF. 

V auguste 1942 požiadalo RLM predložiť návrhy na stroj, ktorý by plnil iba funkciu nočnej stíhačky, na čo sa rozbehla súťaž medzi Heinkelom He 219 a Focke-Wulfom Ta 154. Bolo objednaných 15 prototypov z každého z nich pre ďalšie testovanie. Počas súťaže preferovalo RLM skôr He 219, pre jeho lepšiu viditeľnosť a dolet. No taktiež sa stavali podozrievavo k drevenej konštrukcii Ta 154. V roku 1942 sa Messerschmitt Me 210 zdal byť jediným víťazom tejto súťaže, ale trpel značnými vývojovými problémami a preto bol ignorovaný.

Bolo to v čase keď ľahký a rýchly de Havilland Mosquito, taktiež vyrobený z dreva, začal operovať nad Nemeckom. Rýchlo si dosiahol pozoruhodný rekord; pri svojich prvých 600 misiách bol len jeden zostrelený, v porovnaní s 5% strát stredných a ťažkých bombardérov RAF. Erhard Milch žiadal osobne konštrukciu nemeckého ekvivalentu, pričom vybral Ta 154. Takmer okamžite začali vnútorné boje v nemeckých kruhoch, pretože RLM a jednotky nočných stíhačov chceli He 219. Milch to zobral osobne a strávil ďalšie 2 roky snahou zastaviť vývoj He 219.

Skúšobné lety
-------------

Focke-Wulf Ta 154 (KU+SO)
Vývoj Ta 154 bol už na vo vysokom štádiu rozpracovania a prvý prototyp V1 (Werk-Nr.0001, TE+FE) s motormi Jumo 211F vzlietol po prvýkrát 1. júla 1943. Nasledoval druhý prototyp V2 (Werk-Nr.0002, TE+FF) s motormi Jumo 211N, ktorý si ponechali v továrni na skúšky pilotáže. Potom bol V1 odoslaný na letisko Rechlin – Lärz, kde sa mal zúčastniť letových skúšok spolu s He 219 a Junkersom Ju 388. Ta 154 dosiahol rýchlosť takmer 700 km/h a s ľahkosťou predbehol oba stroje, no tie boli plne vyzbrojené a mali zabudovaný radar. 

Prvou vyzbrojenou verziou Ta 154 bola V3 (Werk-Nr.0003, TE+FG), ktorá mala taktiež ako prvá motory Jumo 211R. Zvýšenie hmotnosti, spôsobené pridaním zbraní a UHF radaru FuG 212 Lichtenstein C-1 s jeho anténami, znamenalo zníženie rýchlosti o plných 75 km/h. Napriek tomu bol stále o niečo rýchlejší než He 219. Zvyšných 15 prototypov bolo dodaných Luftwaffe ako model Ta 154 A-0, ktoré boli zhodné s V3. Niektoré z nich obsahovali vyvýšený kokpit, kvôli lepšej viditeľnosti.

Onedlho bolo jasné, že motory Jumo 211R nebudú tak skoro, alebo vôbec k dispozícii. Budúca výroba sa preorientovala na výkonnejší Jumo 213A, no tento tiež nebol k dispozícii načas. Nasledujúci rok strávil program Ta 154 testovaním rôznych prototypov a odoslali mnoho z Ta 154 A-0 testovacej jednotke Erprobungskommando 154. Počas týchto testov preukázal alarmujúcu tendenciu lámania podvozku a týmto spôsobom prišli o polovicu série V. 

Počas júna 1944 začal byť dodávaný motor Jumo 213, no len v malých množstvách. Bola ním vybavená séria A-1, ktorej produkcia práve prebiehala. Tesne pred doručením, bola jediná továreň vyrábajúca Tego-Film vo Wuppertale, zbombardovaná strojmi RAF. Preto muselo byť toto lepidlo nahradené iným, menej silným, ktoré neskôr začalo chemicky reagovať s preglejkou použitou na Ta 154. Chemickou reakciou drevo korodovalo a zlepené spoje sa oddeľovali. V dôsledku toho v júli havarovalo niekoľko strojov verzie A-1. Tento problém rovnako kriticky poznamenal Heinkel He 162, stíhačku Ernsta Heinkela, určenú pre program zavedenia prúdovej stíhačky do Luftwaffe, "Volksjäger". 

Kurt Tank prerušil výrobu v auguste a v septembri RLM zastavilo celý projekt (v tom čase bol už Milch odstránený). V tom čase bolo dokončených okolo 50 sériových strojov a viacero predsériových strojov A-0 bolo upravených na sériový štandard. Niektoré stroje slúžili v jednotke NJG 3 a malé množstvo bolo použité na výcvik pilotov prúdových stíhačiek. 

Pod názvom A-2/U3 bolo na program Mistel vyčlenených 6 strojov verzie A-0.

Užívatelia
----------

 **Nacistické Nemecko**

* *Luftwaffe*

Technické špecifikácie (Ta 154 A-1)
-----------------------------------

Profil Focke-Wulf Ta 154 II
* **Posádka**: 2
* **Dĺžka**: 12,55 m (40 ft 3¼ in)
* **Rozpätie**: 16,30 m (52 ft 5¼ in)
* **Výška**: 3,60 m (11 ft 4 in)
* **Plocha**: 31,40 m² (333,7 ft²)
* **Prázdna váha**: 6 600 kg (15 000 lb)
* **Vzletová hmotnosť**: 9 950 kg (21 900 lb)
* **Pohonná jednotka**: 2× Junkers Jumo 211N vodou chladený, radový 12 valcový motor, každý s výkonom 1 500 hp (1 120 kW)

### Výkony

* **Maximálna rýchlosť**: 615 km/h (332 kn, 404 mph)
* **Dolet**: 1 400 km (760 nmi, 870 mi)
* **Dostup**: 9 500 m (31 000 ft)
* **Rýchlosť stúpania**: 15 m/s (2 800 ft/min)

### Výzbroj

* 2 × 20 mm MG 151 kanóny
* 2 × 30 mm (1,18 in) MK 108 kanóny zabudované v nose lietadla
* 2 × 30 mm (1,18 in) MK 108 kanóny v trupe (Schräge Musik)

Zdroj
-----

*Tento článok je čiastočný alebo úplný preklad článku Focke-Wulf Ta 154 na anglickej Wikipédii.*


|  |  |
| --- | --- |
| Portal | Portál letectvo |

| * z
* d
* u
 Nemecké vojenské lietadlá druhej svetovej vojny |
| --- |
| Stíhacie lietadlá | 
* Ar 65
* Ar 68
* Do 335
* Fw 190
* Ta 152
* Ta 154
* He 51
* He 112
* He 162
* He 219
* Bf 109
* Bf 110
* Me 163
* Me 210
* Me 262
* Me 410

 |
| Bombardovacie lietadlá | 
* Ar 234
* Do 17
* Do 23
* Do 217
* Do 335
* Fw 200
* He 111
* He 115
* He 177
* Ju 86
* Ju 88
* Ju 188
* Ju 388

 |
| vodné lietadlá a lietajúce člny | 
* Ar 95
* Ar 196
* Ar 231
* BV 138
* Ha 139
* BV 222
* Do 15
* Do 18
* Do 24
* Do 26
* He 59
* He 60
* He 114
* He 115

 |
| Prieskumné lietadlá | 
* Ar 95
* Ar 196
* Ar 234
* Do 17
* Do 215
* Fi 167
* Fw 189
* He 45
* He 46
* He 70
* He 170
* Hs 126

 |
| Dopravné lietadlá a klzáky | 
* Ar 232
* DFS 230
* Go 242
* Go 244
* G.38
* Ju 52
* Ju 90
* Ju 252
* Ju 352
* Ju 290
* Ju 390
* Ka 430
* Me 321
* Me 323
* Si 204

 |
| Cvičné a spojovacie lietadlá | 
* Ar 66
* Ar 69
* Ar 79
* Ar 96
* Bü 131
* Bü 133
* Bü 180
* Bü 181
* Bü 182
* Fi 156
* Fw 44
* Fw 56
* Fw 58
* Ju F 13
* Ju W 34
* He 72
* Kl 31
* Kl 32
* Kl 35
* Bf 108
* Fh 104

 |
| Bojové lietadlá a Strmhlavé bombardéry | 
* Ar 66
* Go 145
* He 45
* He 50
* Hs 123
* Hs 129
* Ju 87

 |
| Helikoptéry a vírniky | 
* Fa 223
* Fa 330
* Fl 265
* Fl 282

 |
| Špecializované a experimentálne lietadlá | 
* DFS 39
* DFS 193
* DFS 194
* Fw 47
* Fi 158
* Ju 49
* He 116
* He 119
* He 176
* He 178
* Me 261

 |
| Malosériové lietadlá | 
* Ar 240
* BV 141
* Fw 187
* He 100 (He 113)

 |
| Prototypy a projekty | 
* Ao 225
* Ar 77
* Ar 80
* Ar 81
* Ar 195
* Ar 197
* Ar 198
* Ar 199
* Ar 340
* Ar 396
* Ba 349
* Bv 40
* Ha 137
* Ha 140
* BV 142
* BV 144
* BV 155
* BV 238
* Do 19
* DFS 228
* DFS 346
* Fi 98
* Fi 99
* Fi 256
* Fw 57
* Fw 159
* Ta 183
* Fw 191
* He 118
* He 280
* Ho 229
* Ju 85
* Ju 89
* Ju 187
* Ju 288
* Hs 122
* Hs 124
* Hs 125
* Hs 127
* Hs 128
* Hs 130
* Hs 132
* Ju 322
* Bf 161
* Bf 162
* Me 263
* Me 264
* Me 309
* Me 509
* Me 609
* Me P. 1101

 |
| Bezpilotné lietadlá a riadené strely | 
* BV 143
* BV 246
* Fi 103
* Hs 117
* Hs 293
* Hs 295
* Hs 296
* Hs 297
* Hs 298

 |